යතුරුපැදි, පා පැදි සංගීත උපකරණ, ගුවන්විදුලි යන්ත්‍ර ඇතුළු රුපියල් ලක්‍ෂ ගණනක් වටිනා උපකරණ සොරකම් කර ළඟ තබාගෙන සිටි විවාහක එක්දරු පියෙක් මාවනැල්ල දිසා හා මහෙස්ත්‍රාත් ශ්‍රීනිත් විජේසේකර මහතා හමුවට ඉදිරිපත් කිරීමෙන් පසුව කෑගල්ල රක්ෂිත බන්ධනාගාරගත කර ඇත.අරණායක පොලිසිය මේ පුද්ගලයා අත්අඩංගුවට ගෙන ඇත.අධිකරණය හමුවට ඉදිරිපත්කරන ලද අපරාධ වාර්තාව මගින් පවසා ඇත්තේ අරණායක පොලිස් ස්ථානය අසල නවතා තිබූ යතුරුපැදියක් අතුරුදන්ව ඇති අතර එම යතුරුපැදිය සැකකරු නගරයේ පදවාගෙන එන අවස්ථාවේ ඔහු සැකපිට අත්අඩංගුවට ගෙන ඇත.මේ තැනැත්තා වසර ගණනාවක් තිස්සේ සිදුකැර ඇති සොරකම් රැසක් ගැන තොරතුරු හෙළිකරගෙන ඇත.පොලිස් අපරාධ අංශයේ ස්ථානාධිපති වොල්ටර් රණසිංහ මහතා ඇතුළු නිලධාරි පිරිසක් සැකකරු සොරකම් කරන ලද භාණ්ඩද සොයා ගන්නා ලදී.මෙසේ සොයාගන්නා ලද ගුවන්විදුලි යන්ත්‍ර, පාපැදි, යතුරුපැදි, හා වෙනත් උපකරණ කෙසේ සොරකම් කළේද යන්න පිළිබඳව පොලිසිය සැකකරුගෙන් ප්‍රශ්න කරගෙන යයි.විනිසුරු ශ්‍රීනිත් විජේසේකර මහතා සැකකරු අධිකරණයට ඉදිරිපත් කරන දිනට සොරකම් කළ භාණ්ඩයන් අධිකරණය හමුවට ඉදිරිපත් කරන ලෙස නියෝග කෙළේය.